Efter slaget ved Köse Dağ i 1243, hvor mongolerne besejrede seljukkerne, blev det meste af Anatolien en del af mongolernes herredømme. Ved at udnytte Seljukernes tilbagegang valgte en halvreligiøs skare af håndværkere og handelsfolk ved navn "Ahiler" Angora som deres uafhængige bystat i 1290. Orhan I, den anden bey af det osmanniske rige, erobrede byen i 1356. Timur besejrede Bayezid I i slaget ved Ankara
i 1402 og indtog byen, men i 1403 var Angora igen under osmannisk kontrol.